Da Jesus ble skadet sto Agüero frem: – Han er viktig for oss
– Agüero er en verdensklasse-spiller, han er alltid farlig foran mål når han spiller, sa Raheem Sterling til Sky Sports.– Han spilte veldig bra. Han jobbet hardt og scoret, jeg er glad på hans vegne, sa manager Pep Guardiola, som fikk spørsmål om Agüero nå hadde vist hvor viktig han er for klubben: – Han er viktig for oss, selvsagt. Når du spiller i en så stor klubb med stor konkurranse er alle spillerne viktige, sa Guardiola til Sky Sports. Brasilianske Gabriel Jesus har vært en åpenbaring for Manchester City den siste tiden. Mot Bournemouth mandag fikk han bare 15 minutter før han gikk av banen med en ankelskade, inn kom mannen han har henvist til benken i det siste: Sergio Agüero. Og innbytteren var svært delaktig i at Manchester City kunne dra fra sørkysten med full pott. City-legenden har hatt noen tunge og uvanlige uker på benken etter ankomsten til Jesus. Nå kan han få etterlengtet spilletid hvis skaden til den brasilianske 19-åringen er alvorlig. – I morgen vet vi mer om skaden. Han var uheldig, forhåpentligvis er det ikke alvorlig, sa Guardiola.De lyseblå var uansett det beste laget på besøk hos Joshua King & Co. De skapte definitivt flest sjanser. Etter 27 minutter fikk vi en forsmak på hva som var i ferd med å skje da et lekkert angrep endte opp hos Sterling, men et Bournemouth-bein fikk avverget skuddet - i stolpen og ut. Men to minutter etterpå var den påkostede engelskmannen frempå igjen. Leroy Sané la inn fra venstresiden, nok en gang kastet en Bournemouth-spiller frem en fot, ballen gikk mot bakerste stolpe der Sterling enkelt kunne sende City i føringen. Det var kanskje ikke helt tilfeldig at han scoret denne kvelden. Målet var Sterlings femte Premier League-mål mot Bournemouth, mest av alle lagene i ligaen, ifølge statistikkguruen Opta Joe. – Jeg tenker ikke på sånt. Jeg prøver alltid å komme på scoringslisten, jeg trenger å score flere mål, sa Sterling. Vår landslagsspiss trodde han hadde utlignet rett etter Sterlings scoring. Avslutningen var pen, men dommeren gjorde rett da han dømte frispark mot King, som rev ned City-stopper John Stones i forkant.Bournemouth startet andre omgang friskt. Likevel forsvant all spenning da Sterling fant åpningene fra venstrekanten, dro seg innover og la inn foran mål. Der stupte Agüero frem med høyrebeinet og fikk lirket ballen i nettet. Det er mulig målet vil bli regnet som et selvmål ettersom det gikk via foten til Tyrone Mings. Agüero jublet uansett. City burde vunnet med enda flere mål. Det endte 2-0, Citys tredje strake seier og laget klatrer til 2. plass på tabellen, åtte poeng bak Chelsea. Se også: Slik kan Griezman bli Manchester United-spiller
(Bournemouth - Manchester City 0-2) Sergio Agüero (28) har vært henvist til City-benken i det siste, men da stjerneskuddet Gabriel Jesus (19) ble satt ut av spill benyttet argentineren muligheten.